title: 2009/117/EK: A Tanács határozata ( 2008. április 7. ) az Európai Közösség és Nepál kormánya közötti, a légi közlekedés bizonyos kérdéseiről szóló megállapodás aláírásáról és ideiglenes alkalmazásáról

text:
               12.2.2009

               HU

               Az Európai Unió Hivatalos Lapja

               L 41/3

         A TANÁCS HATÁROZATA
   (2008. április 7.)
   az Európai Közösség és Nepál kormánya közötti, a légi közlekedés bizonyos kérdéseiről szóló megállapodás aláírásáról és ideiglenes alkalmazásáról
   (2009/117/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, összefüggésben a 300. cikk (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott Nepállal egy, a légi közlekedés bizonyos kérdéseiről szóló megállapodás megkötéséről, összhangban a Bizottságot a meglévő kétoldalú megállapodások egyes rendelkezéseinek közösségi megállapodással való felváltása céljából harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel.

               (3)

               A megállapodást alá kell írni és azt ideiglenesen alkalmazni kell, figyelemmel annak egy későbbi időpontban történő megkötésére,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Nepál kormánya közötti, a légi közlekedés bizonyos kérdéseiről szóló megállapodás aláírása a Közösség nevében jóváhagyásra kerül.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személyt vagy személyeket, figyelemmel megállapodás megkötésére.
   3. cikk
   A megállapodás hatálybalépéséig a megállapodást ideiglenesen alkalmazni kell az azt a napot követő hónap első napjától, amelyen a felek értesítik egymást az ehhez szükséges eljárások lezárultáról (1).
   4. cikk
   A Tanács elnöke felhatalmazást kap, hogy a megállapodás 9. cikkének (2) bekezdésében előírt értesítést megküldje.

      Kelt Luxembourgban, 2008. április 7-én.

            a Tanács részéről

            az elnök

         R. ŽERJAV

      (1)  A megállapodás ideiglenes alkalmazásának időpontját a Tanács Főtitkársága hirdeti ki az Európai Unió Hivatalos Lapjában.
    ---documentbreak---

               12.2.2009

               HU

               Az Európai Unió Hivatalos Lapja

               L 41/5

         MEGÁLLAPODÁS
   az Európai Közösség és Nepál kormánya között a légi közlekedés bizonyos kérdéseiről
   AZ EURÓPAI KÖZÖSSÉG
   egyrészről, valamint
   NEPÁL KORMÁNYA,
   másrészről
   (a továbbiakban: a felek),
   MEGÁLLAPÍTVA, hogy az Európai Közösség számos tagállama és Nepál között olyan kétoldalú légiközlekedési megállapodások jöttek létre, amelyek a közösségi joggal ellentétes rendelkezéseket tartalmaznak,
   MEGÁLLAPÍTVA, hogy az Európai Közösség kizárólagos hatáskörrel rendelkezik számos olyan kérdést illetően, amelyre az Európai Közösség tagállamai és harmadik országok között létrejött kétoldalú légiközlekedési megállapodások kiterjedhetnek,
   MEGÁLLAPÍTVA, hogy a közösségi jog szerint a valamely tagállamban székhellyel rendelkező közösségi légi fuvarozóknak joguk van hátrányos megkülönböztetés nélkül hozzáférni az Európai Közösség tagállamai és harmadik országok közötti légi útvonalakhoz,
   TEKINTETTEL az Európai Közösség és egyes harmadik országok között létrejött megállapodásokra, amelyek az ilyen harmadik országok állampolgárai számára lehetővé teszik, hogy a közösségi joggal összhangban engedélyezett légi fuvarozó vállalkozásokban tulajdonjogot szerezzenek,
   FELISMERVE, hogy az Európai Közösség és Nepál közötti légi szolgáltatások rendezett jogi hátterének létrehozása és az ilyen légi szolgáltatások folytonosságának fenntartása érdekében az Európai Közösség tagállamai és Nepál között létrejött kétoldalú légiközlekedési megállapodások egyes, a közösségi joggal ellentétes rendelkezéseit összhangba kell hozni azzal,
   FELSIMERVE, hogy az Európai Közösség tagállamai és Nepál között létrejött kétoldalú légiközlekedési megállapodásoknak összhangban kell lenniük Nepál és az Európai Közösség jogszabályaival, valamint életképes és szilárd jogi alapot kell biztosítaniuk az Európai Közösség és Nepál közötti légi szolgáltatások folytonosságának és fejlesztésének biztosításához,
   MEGÁLLAPÍTVA, hogy az Európai Közösség tagállamai és Nepál között létrejött kétoldalú légiközlekedési megállapodások azon rendelkezéseit, amelyek nem ellentétesek a közösségi joggal, nem szükséges e megállapodással módosítani vagy felváltani,
   MEGÁLLAPÍTVA, hogy a közösségi jog szerint a légi fuvarozók elvileg nem köthetnek olyan megállapodásokat, amelyek hatással lehetnek az Európai Közösség tagállamai közötti kereskedelemre, és amelyek célja vagy hatása a verseny megakadályozása, korlátozása vagy torzítása,
   FELISMERVE, hogy az Európai Közösség tagállamai és Nepál között létrejött kétoldalú légiközlekedési megállapodások azon rendelkezései, amelyek i. előírják vagy előnyben részesítik olyan, a vállalkozások közötti megállapodások, vállalkozástársulások által hozott döntések vagy összehangolt magatartás elfogadását, amelyek megakadályozzák, torzítják vagy korlátozzák a légi fuvarozók közötti versenyt az adott útvonalakon; vagy ii. bármely efféle megállapodás, határozat vagy összehangolt magatartás hatásait erősítik; vagy iii. a légi fuvarozókra vagy más magánjellegű gazdasági szereplőkre hárítják a felelősséget az olyan intézkedésekért, amelyek megakadályozzák, torzítják vagy korlátozzák a légi fuvarozók közötti versenyt az érintett útvonalakon, hozzájárulhatnak a vállalkozásokra vonatkozó versenyszabályok hatékonyságának sérüléséhez,
   MEGÁLLAPÍTVA, hogy az Európai Közösségnek e megállapodással nem célja az Európai Közösség és Nepál közötti légi forgalom mértékének változtatása, a közösségi és nepáli légi fuvarozók közti egyensúly befolyásolása, vagy a meglévő kétoldalú légiközlekedési megállapodások forgalmi jogokra vonatkozó rendelkezéseinek módosítása,
   A KÖVETKEZŐKBEN ÁLLAPODTAK MEG:
   1. cikk
   Általános rendelkezések
   (1)   E megállapodás alkalmazásában „a tagállamok” az Európai Közösség tagállamai.
   (2)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Közösség tagállamainak állampolgáraira való hivatkozásként kell értelmezni.
   (3)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam légi fuvarozóira vagy légitársaságaira való hivatkozásokat az adott tagállam által kijelölt légi fuvarozókra vagy légitársaságokra való hivatkozásként kell értelmezni.
   2. cikk
   Kijelölés, engedélyezés és engedélyvisszavonás
   (1)   A II. melléklet a) és b) pontjában felsorolt cikkek megfelelő rendelkezései helyébe az e cikk (3) és (4) bekezdésének rendelkezései lépnek az érintett tagállam légi fuvarozóinak kijelölése, a légi fuvarozók részére a Nepál által megadott engedélyek és jogosítványok, valamint a légi fuvarozók ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (2)   A II. melléklet a) és b) pontjában felsorolt cikkek megfelelő rendelkezései helyébe e cikk (3) és (4) bekezdésének rendelkezései lépnek Nepál légi fuvarozóinak kijelölése, a légi fuvarozók részére az érintett tagállam által megadott engedélyek és jogosítványok, valamint a légi fuvarozók ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (3)   Az ilyen kijelölés kézhezvételekor és a kijelölt légi fuvarozó(k)nak az előírt formában és módon benyújtott, engedélyekre és jogosítványokra irányuló kérelmeinek kézhezvételekor a másik fél a (4) és (5) bekezdés értelmében a lehető legrövidebb eljárási időn belül megadja a megfelelő engedélyeket és jogosítványokat, amennyiben:

               a)

               egy tagállam által kijelölt légi fuvarozó esetében:

                           i.

                           a légifuvarozó-társaságot az Európai Közösséget létrehozó szerződés értelmében a kijelölő tagállamban alapították, és a tagállam a közösségi jognak megfelelő, érvényes működési engedélyt adott ki számára; valamint

                           ii.

                           az üzembentartási engedély kiadásáért felelős tagállam az előírások szerint hatékonyan és folyamatosan ellenőrzi a légi fuvarozót, valamint a kijelölésben egyértelműen meghatározza az illetékes légiközlekedési hatóságot; valamint

                           iii.

                           a légi fuvarozó tulajdona és tényleges ellenőrzése közvetlenül vagy többségi tulajdon révén a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van.

               b)

               Nepál által kijelölt légi fuvarozó esetén:

                           i.

                           a légi fuvarozó gazdasági tevékenységének székhelye Nepálban van; valamint

                           ii.

                           Nepál rendelkezik a légi fuvarozó tényleges ellenőrzési jogával és gyakorolja azt.

         (4)   Bármelyik félnek jogában áll a másik fél által kijelölt légi fuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               a)

               egy tagállam által kijelölt légi fuvarozó esetében:

                           i.

                           a légi fuvarozó társaságot az Európai Közösséget létrehozó szerződés értelmében nem a kijelölő tagállamban alapították, vagy nem rendelkezik a tagállam által kibocsátott, közösségi jognak megfelelő, érvényes működési engedéllyel; vagy

                           ii.

                           az üzembentartási engedély kiadásáért felelős tagállam nem ellenőrzi hatékonyan vagy folyamatosan a légi fuvarozót, vagy az illetékes légiközlekedési hatóság a kijelölésben nincs egyértelműen meghatározva; vagy

                           iii.

                           a légi fuvarozó tulajdona és tényleges ellenőrzése közvetlenül vagy többségi tulajdon révén nem a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van; vagy

               b)

               Nepál által kijelölt légi fuvarozó esetén:

                           i.

                           gazdasági tevékenységének székhelye nem Nepál területén található; vagy

                           ii.

                           Nepál nem rendelkezik a légi fuvarozó tényleges ellenőrzési jogával; vagy

                           iii.

                           a Nepál által kijelölt légi fuvarozó többségi tulajdona vagy ellenőrzése fölött egy olyan harmadik ország rendelkezik, amely nem fogadja el ténylegesen a Közösségben alapított közösségi légi fuvarozók kijelölését.

         (5)   A (4) bekezdés szerinti jogának gyakorlása során Nepál nem alkalmazhat az állampolgárság alapján megkülönböztetést a közösségi légi fuvarozók között.
   3. cikk
   Biztonság
   (1)   A II. melléklet c) pontjában felsorolt cikkek megfelelő rendelkezései kiegészülnek e cikk (2) bekezdésének rendelkezéseivel.
   (2)   Ha egy tagállam olyan légi fuvarozót jelöl ki, amelynek ellenőrzési jogát egy másik tagállam élvezi és gyakorolja, Nepál kormányának a légi fuvarozót kijelölő tagállam és Nepál kormánya között létrejött megállapodásban foglalt biztonsági rendelkezések szerinti jogai a biztonsági előírásoknak az adott másik tagállam általi elfogadása, végrehajtása és betartása, valamint az adott légi fuvarozó működési engedélye tekintetében ugyanúgy érvényesülnek.
   4. cikk
   A légi járművek tüzelőanyagaira kivetett adók
   (1)   A II. melléklet d) pontjában felsorolt, megfelelő cikkek kiegészülnek az e cikk (2) bekezdésének rendelkezéseivel.
   (2)   Bármely ellenkező értelmű rendelkezés ellenére a II. melléklet d) pontjában felsorolt megállapodásokban foglaltak nem akadályozhatják meg a tagállamokat abban, hogy hátrányos megkülönböztetés nélkül adókat, illetékeket, vámokat vagy díjakat vessenek ki a területükön felvett tüzelőanyagra, amelyet a Nepál által kijelölt légi fuvarozó olyan légi járműve használ, amely az adott tagállam területének két pontja, vagy az adott tagállam területének egy pontja és egy másik tagállam területének egy pontja között közlekedik.
   5. cikk
   Viteldíjak az Európai Közösségen belüli légi útvonalakon
   (1)   A II. melléklet e) pontjában felsorolt cikkek megfelelő rendelkezései kiegészülnek e cikk (2) bekezdésének rendelkezéseivel.
   (2)   Az I. mellékletben felsorolt és a II. melléklet e) pontjában foglalt rendelkezést tartalmazó megállapodás alapján Nepál kormánya által kijelölt légi fuvarozó(k) által a teljes egészében az Európai Közösségen belüli légi útvonalakon közlekedő járatai(k)ra vonatkozóan kiszabott viteldíjak az európai közösségi jog hatálya alá tartoznak.
   6. cikk
   Megfelelés a versenyszabályoknak
   (1)   Bármely ellenkező értelmű rendelkezés ellenére az I. mellékletben felsorolt megállapodások semmilyen mértékben sem i. részesíthetik előnyben olyan, a vállalkozások közötti megállapodások, vállalkozások társulásai által hozott döntések vagy összehangolt magatartás elfogadását, amelyek a versenyt megakadályozzák, torzítják vagy korlátozzák; ii. erősíthetik bármely efféle megállapodás, döntés vagy összehangolt magatartás hatásait; vagy iii. ruházhatják át a felelősséget egy magánszektorbeli gazdasági szereplőre a versenyt megakadályozó, torzító vagy korlátozó intézkedések meghozataláért.
   (2)   Az I. mellékletben felsorolt megállapodásoknak e cikk (1) bekezdésével összeegyeztethetetlen rendelkezései nem alkalmazhatók.
   7. cikk
   A megállapodás mellékletei
   E megállapodás mellékletei a megállapodás szerves részét képezik.
   8. cikk
   Felülvizsgálat vagy módosítás
   A felek kölcsönös megegyezés alapján bármikor felülvizsgálhatják vagy módosíthatják ezt a megállapodást.
   9. cikk
   Hatálybalépés és ideiglenes alkalmazás
   (1)   Ez a megállapodás azon a napon lép hatályba, amelyen a felek írásban értesítették egymást arról, hogy a megállapodás hatálybalépéséhez szükséges saját belső eljárásaiknak eleget tettek.
   (2)   Az (1) bekezdés ellenében a felek megegyeznek abban, hogy e megállapodást ideiglenesen alkalmazzák az azt a napot követő első hónap első napjától, amelyen értesítik egymást arról, hogy az ideiglenes alkalmazás megkezdéséhez szükséges eljárások lezárultak.
   (3)   A tagállamok és Nepál kormánya között létrejött azon megállapodásokat és egyéb szerződéseket, amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen, az I. melléklet b) pontja sorolja fel. Ezt a megállapodást alkalmazni kell minden ilyen megállapodásra és szerződésre azok hatálybalépésének vagy ideiglenes alkalmazásának napjától.
   10. cikk
   A megállapodás felmondása
   (1)   Abban az esetben, ha az I. mellékletben felsorolt megállapodások egyike hatályát veszti, e megállapodás minden olyan rendelkezése, amely az I. mellékletben szereplő adott megállapodásra vonatkozik, szintén hatályát veszti.
   (2)   Abban az esetben, ha az I. mellékletben felsorolt összes megállapodás hatályát veszti, ez a megállapodás is hatályát veszti.

      FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.
      Kelt Brüsszelben, a kétezer-kilencedik év január havának huszonharmadik napján, két-két eredeti példányban angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, spanyol, svéd, szlovák, szlovén és nepáli nyelven.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska Gemenskapen

         За правителството на Непал
         Por el Gobierno de Nepal
         Za vládu Nepálu
         For Nepals regering
         Für die Regierung von Nepal
         Nepali valitsuse nimel
         Για την Κυβέρνηση του Νεπάλ
         For the Government of Nepal
         Pour le gouvernement du Népal
         Per il governo del Nepal
         Nepālas valdības vārdā
         Nepalo vyriausybės vardu
         Nepál kormánya részéről
         Għall-Gvern tan-Nepal
         Voor de Regering van Nepal
         W imieniu Rządu Nepalu
         Pelo Governo do Nepal
         Pentru Guvernul Nepalului
         Za vládu Nepálu
         Za vlado Nepala
         Nepalin hallituksen puolesta
         För Nepals regering

   I. MELLÉKLET
   A MEGÁLLAPODÁS 1. CIKKÉBEN EMLÍTETT MEGÁLLAPODÁSOK JEGYZÉKE

               a)

               Nepál kormánya és az Európai Közösség tagállamai között létrejött kétoldalú légiközlekedési megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak

                           —

                           az Osztrák Köztársaság kormánya és Őfelsége, a nepáli király kormánya között létrejött polgári légiközlekedési megállapodás, kelt Katmanduban, 1997. október 29-én, a továbbiakban a II. mellékletben: Nepál–Ausztria-megállapodás,

                           —

                           a Luxemburgi Nagyhercegség kormánya és Őfelsége, a nepáli király kormánya között létrejött légiközlekedési megállapodás, kelt Luxembourgban, 1999. június 18-án, a továbbiakban a II. mellékletben: Nepál–Luxemburg-megállapodás,

                           —

                           a Holland Királyság és Őfelsége, a nepáli király kormánya között létrejött légiközlekedési megállapodás, kelt a schipholi repülőtéren, 1998. június 10-én, a továbbiakban a II. mellékletben: Nepál–Hollandia-megállapodás,

                           —

                           a Nagy-Britannia és Észak-Írország Egyesült Királyságának kormánya és Őfelsége, a nepáli király kormánya között létrejött légiközlekedési megállapodás, kelt Katmanduban, 1994. március 3-án, a továbbiakban a II. mellékletben: a Nepál–Egyesült Királyság-megállapodás;

               b)

               Légiközlekedési megállapodások és egyéb szerződések, amelyeket Nepál kormánya és az Európai Közösség tagállamai parafáltak vagy írtak alá, és amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen

                           —

                           légiközlekedési megállapodás Őfelsége, a nepáli király kormánya és a Francia Köztársaság kormánya között, parafálták Katmanduban, 1998. július 7-én, a továbbiakban a II. mellékletben: Nepál–Franciaország-megállapodás,

                           —

                           a Németországi Szövetségi Köztársaság kormánya és Őfelsége, a nepáli király kormánya között létrejött légiközlekedési megállapodás, parafálták és III. mellékletként a 2000. július 26-án Bonnban készült jegyzőkönyvhöz csatolták, a továbbiakban a II. mellékletben: Nepál–Németország-megállapodás,

                           —

                           Őfelsége, a nepáli király kormánya és az Olasz Köztársaság kormánya között létrejött légiközlekedési megállapodás, parafálták Katmanduban, 1992. május 8-án, a továbbiakban a II. mellékletben: Nepál–Olaszország-megállapodás.

         II. MELLÉKLET
   AZ I. MELLÉKLETBEN FELSOROLT MEGÁLLAPODÁSOKBAN SZEREPLŐ ÉS AZ E MEGÁLLAPODÁS 2–6. CIKKÉBEN EMLÍTETT CIKKEK JEGYZÉKE

               a)

               Tagállam általi kijelölés:

                           —

                           a Nepál–Ausztria-megállapodás 4. cikke,

                           —

                           a Nepál–Franciaország-megállapodás 4. cikke,

                           —

                           a Nepál–Olaszország-megállapodás 4. cikke,

                           —

                           a Nepál–Luxemburg-megállapodás 3. cikke,

                           —

                           a Nepál–Hollandia-megállapodás 5. cikke,

                           —

                           a Nepál–Egyesült Királyság-megállapodás 4. cikke.

               b)

               Az engedélyek vagy jogosítványok megtagadása, visszavonása, felfüggesztése vagy korlátozása:

                           —

                           a Nepál–Ausztria-megállapodás 4. cikke,

                           —

                           a Nepál–Franciaország-megállapodás 5. cikke,

                           —

                           a Nepál–Németország-megállapodás 4. cikke,

                           —

                           a Nepál–Olaszország-megállapodás 5. cikke,

                           —

                           a Nepál–Luxemburg-megállapodás 4. cikke,

                           —

                           a Nepál–Hollandia-megállapodás 6. cikke,

                           —

                           a Nepál–Egyesült Királyság-megállapodás 5. cikke.

               c)

               Biztonság:

                           —

                           a Nepál–Ausztria-megállapodás 8. cikke,

                           —

                           a Nepál–Franciaország-megállapodás 9. cikke,

                           —

                           a Nepál–Németország-megállapodás 14. cikke,

                           —

                           a Nepál–Olaszország-megállapodás 10. cikke,

                           —

                           a Nepál–Luxemburg-megállapodás 6. cikke,

                           —

                           a Nepál–Hollandia-megállapodás 10. cikke.

               d)

               A légi járművek tüzelőanyagaira kivetett adók:

                           —

                           a Nepál–Ausztria-megállapodás 9. cikke,

                           —

                           a Nepál–Franciaország-megállapodás 12. cikke,

                           —

                           a Nepál–Németország-megállapodás 7. cikke,

                           —

                           a Nepál–Olaszország-megállapodás 6. cikke,

                           —

                           a Nepál–Luxemburg-megállapodás 8. cikke,

                           —

                           a Nepál–Hollandia-megállapodás 13. cikke,

                           —

                           a Nepál–Egyesült Királyság-megállapodás 8. cikke.

               e)

               Viteldíjak az Európai Közösségen belül:

                           —

                           a Nepál–Ausztria-megállapodás 12. cikke,

                           —

                           a Nepál–Franciaország-megállapodás 14. cikke,

                           —

                           a Nepál–Olaszország-megállapodás 8. cikke,

                           —

                           a Nepál–Luxemburg-megállapodás 10. cikke,

                           —

                           a Nepál–Hollandia-megállapodás 8. cikke,

                           —

                           a Nepál–Egyesült Királyság-megállapodás 7. cikke.

         III. MELLÉKLET
   A MEGÁLLAPODÁS 2. CIKKÉBEN EMLÍTETT EGYÉB ÁLLAMOK JEGYZÉKE

               a)

               Izlandi Köztársaság (az Európai Gazdasági Térségről szóló megállapodás értelmében);

               b)

               Liechtensteini Hercegség (az Európai Gazdasági Térségről szóló megállapodás alapján);

               c)

               Norvég Királyság (az Európai Gazdasági Térségről szóló megállapodás alapján);

               d)

               Svájci Államszövetség (az Európai Közösség és a Svájci Államszövetség közötti légiközlekedési megállapodás értelmében).


title: 2005/965/EK: 203. határozat ( 2005. május 26. ) az 574/72/EGK tanácsi rendelet 94. cikkének (4) bekezdésében és 95. cikkének (4) bekezdésében meghatározott listák összeállítására vonatkozó  1998. június 11 -i 170. határozat felülvizsgálásáról EGT vonatkozású és az EU–Svájc megállapodást érintő szöveg

text:
               31.12.2005

               HU

               Az Európai Unió Hivatalos Lapja

               L 349/27

         203. HATÁROZAT

   (2005. május 26.)
   az 574/72/EGK tanácsi rendelet 94. cikkének (4) bekezdésében és 95. cikkének (4) bekezdésében meghatározott listák összeállítására vonatkozó 1998. június 11-i 170. határozat felülvizsgálásáról
   (EGT vonatkozású és az EU–Svájc megállapodást érintő szöveg)
   (2005/965/EK)
   A MIGRÁNS MUNKAVÁLLALÓK SZOCIÁLIS BIZTONSÁGÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszereknek a Közösségen belül mozgó munkavállalókra, egyéni vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (1) 81. cikkének a) pontjára, amelynek értelmében a bizottság feladata minden olyan igazgatási kérdés kezelése, amely az 1408/71/EGK rendeletből és a későbbi rendeletekből ered,
   tekintettel a fent említett 1408/71/EGK rendelet 36. cikke (2) bekezdésére,
   tekintettel az 574/72/EGK tanácsi rendelet (2) 17. cikke (1)–(4) bekezdésére, 29. cikke (1)–(3) bekezdésére, 30. cikke (1)–(3) bekezdésére, 94. cikke (4)–(5) bekezdésére, 95. cikke (4)–(5) bekezdésére és 102. cikke (2) bekezdésére,
   tekintettel a 185. határozattal (3) módosított 170. határozatra (4),
   mivel:

               (1)

               Az Európai Egészségbiztosítási Kártya érvényességi ideje jelentősen meghaladhatja a régi E 111 formanyomtatványét, azonban e kártya bevezetése következtében az 574/72/EGK rendelet 94. cikke (4) bekezdésében és a 95. cikke (4) bekezdésében meghatározott listáknak a 170. határozatban meghatározott előírásoknak megfelelően történő összeállítása nehézségekbe ütközik.

               (2)

               Annak érdekében, hogy a munkavállaló családtagjai vagy a nyugdíjas, illetve a nyugdíjas családtagjai teljes mértékben igénybe vehessék az 1408/71/EGK rendelet által biztosított jogosultságaikat lakóhelyüknek az illetékes államtól eltérő másik állam területére történő áthelyezése alkalmával, automatikusan az E 109 és az E 121 formanyomtatványon szereplő időpont az irányadó azzal az időponttal szemben, amely a számukra kiállított E 106, E 112 formanyomtatványon, az Európai Egészségbiztosítási Kártyán vagy az új típusú E 111 formanyomtatványon és az E 128 formanyomtatványon szerepel, és amely a biztosított jogosultságok lejártát jelzi.

               (3)

               Az illetékes intézmény által történő kettős fizetések elkerülésére (átalány- és tényleges költségek) olyan eljárásokról kell gondoskodni, amelyek megakadályozzák, hogy a munkavállaló családtagjai vagy a nyugdíjas, illetve a nyugdíjas családtagjai, akik lakóhelyüket egy másik tagállam területére helyezték át, az átalányok elszámolásának kezdetét jelző időpont után továbbra is használják az illetékes intézmény által kiállított Európai Egészségbiztosítási Kártyát.

               (4)

               Olyan eljárásokról is gondoskodni kell, amelyekkel elkerülhető, hogy amikor a munkavállaló családtagjai vagy a nyugdíjas, illetve a nyugdíjas családtagjai lakóhelyüket egy illetékes állam területére vagy a lakóhely szerinti államtól eltérő másik állam területére helyezik át, az átalányelszámolás végét jelző időpont után továbbra is használják a lakóhely szerinti intézmény által kiállított Európai Egészségbiztosítási Kártyát,

         A KÖVETKEZŐKÉPPEN HATÁROZOTT:
   1. cikk
   A 170. határozat 1. cikke a következőképpen módosul:

               a)

               Az I. szakasz (2) bekezdésének c) pontját el kell hagyni.

               b)

               Az I. szakasz (2) bekezdésének d) pontja helyébe a következő szöveg lép:
               „az az időpont, amikor a lakóhely szerinti intézmény az E 109 formanyomtatványt megkapja, ha sem az a) pontban meghatározott, a természetbeni ellátásra való jogosultságnak az illetékes állam jogszabályai alapján történő megállapításának időpontja, sem pedig a lakóhely áthelyezésének a b) pontban meghatározott időpontja nem szerepel az érintett formanyomtatványon.”

               c)

               Az I. szakasz (2) bekezdése a következő (2a) bekezdéssel egészül ki:
               „A lakóhely szerinti intézmény tájékoztatja az illetékes intézményt az érintett személy nyilvántartásba vételéről annak érdekében, hogy ez utóbbi intézmény értesítse azon intézkedésekről, amelyeket annak elkerülésére kell alkalmazni, hogy az érintett személy továbbra is használja az illetékes intézmény által kiállított Európai Egészségbiztosítási Kártyát.
               A lakóhely szerinti intézmény tájékoztatja az érintett személyt, hogy attól az időponttól számítva, hogy ezen intézménynél nyilvántartásba vették, az illetékes intézmény által kiállított Európai Egészségbiztosítási Kártya nem érvényes. Az intézmény adott esetben új Európai Egészségbiztosítási Kártyát állít ki számára.”

               d)

               Az I. szakasz (4) bekezdése a következő (4a) bekezdéssel egészül ki:
               „A korábbi lakóhely szerinti intézmény közli az illetékes intézménnyel, illetve az új lakóhely szerinti intézménnyel azokat az intézkedéseket, amelyeket annak elkerülésére kell alkalmazni, hogy a biztosított személy a nyilvántartásba vétel időpontja után továbbra is használja a régi lakóhelye szerinti intézmény által kiállított Európai Egészségbiztosítási Kártyát.
               Az illetékes intézmény, illetve az új lakóhely szerinti intézmény tájékoztatja az érintett személyt, hogy az átalányelszámolás végét jelző időpont után a korábbi lakóhely szerinti intézmény által kiállított Európai Egészségbiztosítási Kártya nem érvényes. Adott esetben új Európai Egészségbiztosítási Kártyát állít ki számára.”

               e)

               A II. szakasz (2) bekezdésének c) pontját el kell hagyni.

               f)

               A II. szakasz (2) bekezdésének d) pontja helyébe a következő szöveg lép:
               „az az időpont, amikor a lakóhely szerinti intézmény az E 121 formanyomtatványt megkapja, ha sem az a) pontban meghatározott, a természetbeni ellátásra való jogosultságnak az illetékes állam jogszabályai szerinti megállapításának időpontja, sem pedig a lakóhely áthelyezésének a b) pontban meghatározott időpontja nem szerepel az érintett formanyomtatványon.”

               g)

               A II. szakasz (2) bekezdése a következő (2a) bekezdéssel egészül ki:
               „A lakóhely szerinti intézmény tájékoztatja az illetékes intézményt az érintett személy nyilvántartásba vételéről annak érdekében, hogy ez utóbbi intézmény értesítse azon intézkedésekről, amelyeket annak elkerülésére kell alkalmazni, hogy az érintett személy továbbra is használja az illetékes intézmény által kiállított Európai Egészségbiztosítási Kártyát.
               A lakóhely szerinti intézmény tájékoztatja az érintett személyt, hogy az intézménynél történő nyilvántartásba vételének időpontjától számítva az illetékes intézmény által kiállított Európai Egészségbiztosítási Kártya nem érvényes. Adott esetben új Európai Egészségbiztosítási Kártyát állít ki számára.”

               h)

               A II. szakasz (4) bekezdése a következő (4a) bekezdéssel egészül ki:
               „A korábbi lakóhely szerinti intézmény közli az illetékes intézménnyel, illetve az új lakóhely szerinti intézménnyel azokat az intézkedéseket, amelyeket annak elkerülése végett kell alkalmazni, hogy a biztosított személy a nyilvántartásba vétel időpontja után továbbra is használja a régi lakóhely szerinti intézmény által kiállított Európai Egészségbiztosítási Kártyát.
               Az illetékes intézmény, illetve a lakóhely szerinti intézmény tájékoztatja az érintett személyt, hogy az átalányelszámolás végét jelző időpont után a korábbi lakóhely szerinti intézmény által kiállított Európai Egészségbiztosítási Kártya már nem érvényes. Adott esetben új Európai Egészségbiztosítási Kártyát állít ki számára.”

         2. cikk
   Ezt a határozatot az Európai Unió Hivatalos Lapjában ki kell hirdetni.
   Ezt a határozatot 2006. január 1-től kell alkalmazni.

            Az Igazgatási Bizottság elnöke

         Claude EWEN

      (1)  HL L 149., 1971.7.5., 2. o. A legutóbb a 647/2005/EK európai parlamenti és tanácsi rendelettel (HL L 117., 2005.5.4., 1. o.) módosított rendelet.

      (2)  HL L 74., 1972.3.27., 1. o. A legutóbb a 647/2005/EK rendelettel módosított rendelet.

      (3)  HL L 55., 2003.3.1., 74. o.

      (4)  HL L 275., 1998.10.10., 40. o.


title: 2011/573/EU: Az Európai Parlament határozata ( 2011. május 10. ) az Európai Repülésbiztonsági Ügynökség 2009-es pénzügyi évre vonatkozó elszámolása lezárásáról

text:
               27.9.2011

               HU

               Az Európai Unió Hivatalos Lapja

               L 250/144

         AZ EURÓPAI PARLAMENT HATÁROZATA
   (2011. május 10.)
   az Európai Repülésbiztonsági Ügynökség 2009-es pénzügyi évre vonatkozó elszámolása lezárásáról
   (2011/573/EU)
   AZ EURÓPAI PARLAMENT,

               —

               tekintettel az Európai Repülésbiztonsági Ügynökség 2009-es pénzügyi évre szóló végleges éves beszámolójára,

               —

               tekintettel a Számvevőszéknek az Európai Repülésbiztonsági Ügynökség 2009-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2011. február 15-i ajánlására (05892/2011 – C7-0052/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Repülésbiztonsági Ügynökség létrehozásáról szóló 216/2008/EK európai parlamenti és tanácsi rendeletre (3) és különösen annak 60. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Közlekedési és Idegenforgalmi Bizottság véleményére (A7-0123/2011),

               1.

               jóváhagyja az Európai Repülésbiztonsági Ügynökség 2009-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Repülésbiztonsági Ügynökség igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 22. o.

      (2)  HL L 248., 2002.9.16., 1. o.

      (3)  HL L 79., 2008.3.19., 1. o.

      (4)  HL L 357., 2002.12.31., 72. o.


title: A Tanács határozata ( 2013. május 13. ) az Európai Vegyianyag-ügynökség tizenkét igazgatósági tagjának kinevezéséről

text:
               17.5.2013

               HU

               Az Európai Unió Hivatalos Lapja

               C 138/14

         A TANÁCS HATÁROZATA
   (2013. május 13.)
   az Európai Vegyianyag-ügynökség tizenkét igazgatósági tagjának kinevezéséről
   2013/C 138/05
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról szóló, 2006. december 18-i 1907/2006/EK európai parlamenti és tanácsi rendeletre (1) és különösen annak 79. cikkére,
   mivel:

               (1)

               Az 1907/2006/EK rendelet 79. cikke úgy rendelkezik, hogy az Európai Vegyianyag-ügynökség igazgatóságának (a továbbiakban: igazgatóság) tagjaiként a Tanács tagállamonként egy képviselőt nevez ki.

               (2)

               Az igazgatósági tagokat a vegyi anyagok biztonsága vagy szabályozása terén szerzett megfelelő tapasztalataik és szakértelmük alapján nevezik ki, biztosítva ugyanakkor, hogy az igazgatóságnak általános, pénzügyi és jogi kérdések területén megfelelő szakértelemmel rendelkező tagjai is legyenek.

               (3)

               A hivatali idő négy év. Lehetőség van a kinevezés egyszeri meghosszabbítására.

               (4)

               A Tanács 2007. június 7-i határozatával (2) kinevezett 27 igazgatósági tagot.

               (5)

               A Cseh Köztársaság, Írország, Spanyolország, Franciaország, Olaszország, Luxemburg, Magyarország, Hollandia, Ausztria, Szlovénia, Finnország és Svédország által kijelölt igazgatósági tagok mindegyikét a 2013. május 31-ig tartó időszakra nevezték ki. Az ezeket a tagállamokat képviselő igazgatósági tagokat ezért ki kell jelölni és ki kell nevezni a 2013. június 1-jétől2017. május 31-ig tartó időszakra.

               (6)

               A 2007. június 7-i határozat óta a 2013. május 31-ig tartó időszakra kinevezett tagok közül a francia (3), a magyar (4), a holland (5), a szlovén (6), a finn (7) és a svéd (8) igazgatósági tag helyére új tagokat neveztek ki.

               (7)

               A Tanács minden érintett tagállamtól megkapta a jelöléseket,

         ELFOGADTA EZT A HATÁROZATOT:
   1. cikk
   Az Európai Vegyianyag-ügynökség igazgatóságába (a továbbiakban: igazgatóság) a 2013. június 1-jétől2017. május 31-ig tartó második hivatali időszakra a következő személyeket kell kinevezni (név, állampolgárság, születési idő):

               —

               Karel BLÁHA, cseh, 1953. december 20.,

               —

               Ana FRESNO RUIZ, spanyol, 1952. január 31.,

               —

               Martin LYNCH, ír, 1946. augusztus 13.,

               —

               Catherine MIR, francia, 1955. február 20.,

               —

               Antonello LAPALORCIA, olasz, 1952. június 13.,

               —

               Johannes Karel Barend Henri KWISTHOUT, holland, 1964. június 6.,

               —

               Thomas JAKL, osztrák, 1965. június 13.,

               —

               Simona FAJFAR, szlovén, 1970. november 17.,

               —

               Pirkko Liisa KIVELÄ, finn, 1953. október 23.,

               —

               Nina CROMNIER, svéd, 1966. október 14.

         2. cikk
   Az igazgatóságba a 2013. június 1-jétől2017. május 31-ig tartó első hivatali időszakra a következő személyeket kell kinevezni (név, állampolgárság, születési idő):

               —

               Paul RASQUÉ, luxemburgi, 1981. július 8.,

               —

               BIRÓ Krisztina, magyar, 1971. április 5.

         3. cikk
   Ez a határozat az elfogadásának napján lép hatályba.

      Kelt Brüsszelben, 2013. május 13-án.

            a Tanács részéről

            az elnök

         S. COVENEY

      (1)  HL L 396., 2006.12.30., 1. o.

      (2)  HL C 134., 2007.6.16., 6. o.

      (3)  HL C 178., 2009.7.31., 12. o.

      (4)  HL C 288., 2012.9.25., 4. o.

      (5)  HL C 178., 2009.7.31., 13. o.

      (6)  HL C 326., 2010.12.3., 4. o.

      (7)  HL C 320., 2008.12.16., 4. o.

      (8)  L. 6. lábjegyzet.


title: 2009/290/EK: A Tanács határozata ( 2009. január 20. ) a Lettországnak nyújtandó középtávú közösségi pénzügyi támogatásról

text:
               25.3.2009

               HU

               Az Európai Unió Hivatalos Lapja

               L 79/39

      A TANÁCS HATÁROZATA

   (2009. január 20.)
   a Lettországnak nyújtandó középtávú közösségi pénzügyi támogatásról
   (2009/290/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre,
   tekintettel a tagállamok fizetési mérlegéhez középtávú pénzügyi támogatási mechanizmus létrehozásáról szóló, 2002. február 18-i 332/2002/EK tanácsi rendeletre (1) és különösen annak 3. cikke (2) bekezdésére,
   tekintettel a Bizottságnak a Gazdasági és Pénzügyi Bizottsággal folytatott konzultációt követően tett javaslatára,
   mivel:

               (1)

               A Tanács 2009/289/EK határozatával (2) a Lettországnak nyújtandó kölcsönös segítségről határozott.

               (2)

               A rendkívül magas külső finanszírozási igény fényében a lett tőke- és pénzügyi piacok a közelmúltban nyomás alá kerültek, amely a piac hangulatának általános romlását és a lett gazdaság állapotára vonatkozó aggodalmakat tükrözte, tekintettel a lett gazdaság széles külső hiányban, gyengülő államháztartásban, valamint magas költség- és árinflációban megmutatkozó jelentős egyensúlyhiányára. A lett banki ágazat súlyos likviditási és a bizalmi problémákkal szembesült. A devizatartalékok szintje csökkent, mivel a központi bank beavatkozott az árfolyamrögzítés fenntartása érdekében.

               (3)

               Lettország összes külső finanszírozási igényét 2011 első negyedévéig 7,5 milliárd EUR-ra becsülik.

               (4)

               Célszerű, hogy a Közösség 3,1 milliárd EUR-s támogatást nyújtson Lettországnak a 332/2002/EK rendelettel létrehozott, a tagállamok fizetési mérlegéhez középtávú pénzügyi támogatási mechanizmus segítségével. Az említett támogatást a Nemzetközi Valutaalap (IMF) 1,5 milliárd SDR (Lettországnak az IMF-nél rendelkezésre álló kvótájának 1 200 %-a, mintegy 1,7 milliárd EUR) összegű hitelével összefüggésben nyújtják, amelynek keretét az IMF-fel kötött, 2008. december 23-án jóváhagyott rendelkezésre állási megállapodás adja. Az észak-európai országok (Svédország, Dánia, Finnország, Észtország és Norvégia) együttesen 1,9 milliárd EUR-val járulnak hozzá, a Világbank 0,4 milliárd EUR-val, az Európai Újjáépítési és Fejlesztési Bank, a Cseh Köztársaság és Lengyelország összesen 0,4 milliárd EUR-val, amely együtt összesen 7,5 milliárd EUR-t tesz ki a 2011 első negyedévéig tartó időszak során.

               (5)

               A közösségi támogatást a Bizottságnak kell kezelnie. A Gazdasági és Pénzügyi Bizottsággal folytatott konzultációt követően a lett hatóságokkal megállapodott különös gazdaságpolitikai feltételeket egyetértési megállapodásba kell foglalni. E feltételeknek tartalmazniuk kell többek között a közvetlen likviditási nyomás csökkentésére, a banki ágazat erősítése révén a hosszú távú stabilitás helyreállítására, a költségvetési egyensúlyhiány kiigazítására, valamint a versenyképességet javító belső politikák elfogadására irányuló intézkedéseket. Az intézkedéseknek azonnali és tartós költségvetési konszolidációra, átfogó bankkonszolidációs stratégiára, a szabályozó hatóságok válságkezelési kapacitásának erősítésére, átfogó szerkezeti reformokra, valamint más fontos intézkedésekre kell kiterjedniük. A részletes pénzügyi feltételeket a Bizottság a hitelmegállapodásban rögzíti.

               (6)

               A támogatást a közvetlen likviditási nyomás csökkentése céljából kell nyújtani, a banki ágazat erősítése révén a hosszú távú stabilitás helyreállítására irányuló politikák, a költségvetési egyensúlyhiány kiigazítása és a versenyképességet javító belső politikák elfogadásának feltételével, a szűk átváltási árfolyamsávnak a jelenlegi középárfolyamon történő fenntartása mellett,

         ELFOGADTA EZT A HATÁROZATOT:
   1. cikk
   (1)   A Közösség középtávú hitelt bocsát Lettország rendelkezésére legfeljebb 3,1 milliárd EUR összegben, legfeljebb hétéves átlagos futamidővel.
   (2)   A közösségi pénzügyi támogatás e határozat hatálybalépését követő első napon kezdődő három éven belül vehető igénybe.
   2. cikk
   (1)   A támogatást a Bizottság Lettország vállalásaival és a Tanács ajánlásaival összhangban kezeli. Ezeket a feltételeket egyetértési megállapodásba kell foglalni. A részletes pénzügyi feltételeket a Bizottság a hitelmegállapodásban rögzíti.
   (2)   A Bizottság a Gazdasági és Pénzügyi Bizottsággal együttműködve rendszeres időközönként megvizsgálja, hogy teljesülnek-e a támogatáshoz kapcsolódó gazdaságpolitikai feltételek. A Bizottság folyamatosan tájékoztatja a Gazdasági és Pénzügyi Bizottságot a felvett hitelek refinanszírozásának és a pénzügyi feltételek átalakításának lehetőségeiről.
   (3)   Lettország kész arra, hogy további konszolidációs intézkedéseket fogadjon el és hajtson végre a gazdaság stabilizálása céljából, amennyiben a támogatási program során ilyen intézkedések válnak szükségessé. A lett hatóságok ezeknek a további intézkedéseknek az elfogadása előtt előzetesen konzultációt folytatnak a Bizottsággal.
   3. cikk
   (1)   A közösségi pénzügyi támogatást a Bizottság legfeljebb hat részletben bocsátja Lettország rendelkezésére, ezek nagyságát az egyetértési megállapodásban állapítják meg.
   (2)   Az első részletet a hitelmegállapodás és az egyetértési megállapodás hatálybalépésétől függően szabadítják fel.
   (3)   Amennyiben a hitel finanszírozása megköveteli, úgy meg kell engedni, hogy a legmagasabb hitelminősítéssel rendelkező felek bevonásával kamatlábcsere-ügyletek körültekintő alkalmazására kerüljön sor.
   (4)   A Bizottság a Gazdasági és Pénzügyi Bizottság véleményének megszerzését követően dönt a további részletek felszabadításáról
   (5)   Az egyes további részletek folyósítására akkor kerül sor, ha kielégítően végrehajtják a lett kormány új, a konvergenciaprogramba is beemelt gazdasági programját (gazdasági stabilizációs és növekedésélénkítő program), és legfőképpen az egyetértési megállapodásba foglalt különös gazdaságpolitikai feltételeket. E feltételek többek között magukban foglalják az alábbiakat:

               a)

               világosan megfogalmazott középtávú költségvetési program elfogadása, amelynek célja az államháztartási hiány csökkentése oly módon, hogy 2011-re ne haladja meg a Szerződés szerinti, a GDP 3 %-ának megfelelő referenciaszintet;

               b)

               a 2009-re szóló, a 2008. december 12-én elfogadott pótköltségvetéssel módosított (és 2009 március végéig részletesen benyújtandó) költségvetés végrehajtása, amely a GDP 5 %-ánál vagy az ESA 95 előírások szerint 5,3 %-nál nem magasabb pénzforgalmi államháztartási hiányt tűz ki célul;

               c)

               a 2008. novemberi 14-i költségvetéshez képest az állami szektorbeli átlagbérek nominális értéken körülbelül 15 %-kal történő csökkentése 2009-ben, valamint további 2 %-kal 2010–2011-ben;

               d)

               a központi kormányzati szektorbeli foglalkoztatás csökkentésére irányuló 2008-ban megkezdett intézkedések folytatása legalább 5 %-os csökkentést biztosítva 2008 végére és 2009. június 30-ig a teljes 10 %-os csökkentés elérése;

               e)

               a költségvetési eljárások tervezésének és végrehajtásának erősítése költségvetési keret és költségvetési reform elfogadásával a hatályos költségvetési és pénzügyi irányítási törvény módosítása révén;

               f)

               világos és átlátható bérfizetési rendszer bevezetése a közvetlenül a közigazgatásban foglalkoztatottak számára, és a közigazgatási intézményekre kiterjedő, egységes emberierőforrás-tervezési és kezelési rendszer létrehozása;

               g)

               a szélesebb banki ágazat közép- és hosszabb távú stabilitásának biztosítására szolgáló mechanizmusok kialakítása, amelyek felügyeleti, prudenciális és monetáris politikai intézkedések széles körét tartalmazzák. Ezen intézkedések várhatóan fenntartható szintre korlátozzák majd a hitelnövekedést, és lehetővé teszik a magas arányú, biztosíték nélküli külföldi finanszírozás elkerülését. Célzott vizsgálatokat kell folytatni a bankrendszerben annak biztosítására, hogy minden bank fizetőképes és megfelelően tőkésített legyen;

               h)

               a magánszektorbeli adósságok átalakítására vonatkozó megfelelő intézkedések. Meg kell erősíteni a fennálló adósságok esedékesség és pénznem szempontjából történő átalakításához szükséges megfelelő jogalapot. A fizetésképtelenségi eljárások megkönnyítésének és a szanálási tervek gyors végrehajtásának szintén elsőbbséget kell élveznie;

               i)

               annak biztosítása, hogy a Parex Bank fennmaradó kisebbségi részvényesei ne húzhassanak hasznot a bank konszolidációjából, valamint a pénzügyi stabilitást növelő intézkedések a Parex Bank teljes államosítása útján;

               j)

               a lisszaboni stratégia keretében támogatott és Lettország nemzeti reformprogramjában végrehajtott szerkezeti reformintézkedések, így többek között aktív munkaerő-piaci és élethosszig tartó tanulási politikák, a magángazdaság piaci szereplőinek nagyobb fokú részvétele a kutatási-fejlesztési (K + F) és innovációs tevékenységekben, exportösztönző intézkedések és a vállalkozások igazgatási terheinek megszüntetése;

               k)

               uniós finanszírozású projektek tervezett szintű végrehajtása a célból, hogy javuljon a kereskedelmi ágazat hozzájárulása a gazdasági növekedéshez;

               l)

               azon társaságok és vállalkozók finanszírozáshoz való hozzáférésének javítását szolgáló intézkedések, akiknek a strukturális alapokhoz benyújtott pályázatát elfogadták, vagy akik tervezhetik, hogy pályázatot nyújtanak be a strukturális alapokhoz.

         4. cikk
   Ennek a határozatnak a Lett Köztársaság a címzettje.
   5. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. január 20-án.

            a Tanács részéről

            az elnök

         M. KALOUSEK

      (1)  HL L 53., 2002.2.23., 1. o.

      (2)  Lásd e Hivatalos Lap 37 oldalát.


title: 2013/555/EU: Az Európai Parlament határozata ( 2013. április 17. ) az Energiaszabályozók Együttműködési Ügynöksége 2011-es pénzügyi évre vonatkozó elszámolása lezárásáról

text:
               16.11.2013

               HU

               Az Európai Unió Hivatalos Lapja

               L 308/164

         AZ EURÓPAI PARLAMENT HATÁROZATA
   (2013. április 17.)
   az Energiaszabályozók Együttműködési Ügynöksége 2011-es pénzügyi évre vonatkozó elszámolása lezárásáról
   (2013/555/EU)
   AZ EURÓPAI PARLAMENT,

               —

               tekintettel az Energiaszabályozók Együttműködési Ügynöksége 2011-es pénzügyi évre szóló végleges éves beszámolójára,

               —

               tekintettel a Számvevőszéknek az Energiaszabályozók Együttműködési Ügynöksége 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7–0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Energiaszabályozók Együttműködési Ügynökségének létrehozásáról szóló, 2009. július 13-i 713/2009/EK európai parlamenti és tanácsi rendeletre (4) és különösen annak 24. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0068/2013),

               1.

               jóváhagyja az Energiaszabályozók Együttműködési Ügynöksége 2011-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot az Energiaszabályozók Együttműködési Ügynöksége igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 1. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 211., 2009.8.14., 1. o.

      (5)  HL L 357., 2002.12.31., 72. o.


title: 2014/743/EU: A Tanács határozata ( 2014. október 21. ) a gépjármű-nyilvántartási adatokra vonatkozó, Ciprussal való automatizált adatcsere megindításáról

text:
               29.10.2014

               HU

               Az Európai Unió Hivatalos Lapja

               L 308/100

         A TANÁCS HATÁROZATA
   (2014. október 21.)
   a gépjármű-nyilvántartási adatokra vonatkozó, Ciprussal való automatizált adatcsere megindításáról

      (2014/743/EU)

   AZ EURÓPAI UNIÓ TANÁCSA,
   tekintettel a különösen a terrorizmus és a határokon átnyúló bűnözés elleni küzdelemre irányuló, határokon átnyúló együttműködés megerősítéséről szóló, 2008. június 23-i 2008/615/IB tanácsi határozatra (1) és különösen annak 25. cikkére,
   tekintettel a 2008/615/IB határozat végrehajtásáról szóló, 2008. június 23-i 2008/616/IB tanácsi határozatra (2) és különösen annak 20. cikkére és mellékletének 4. fejezetére,
   mivel:

               (1)

               Az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt, az átmeneti rendelkezésekről szóló jegyzőkönyv alapján az uniós intézmények, szervek és hivatalok által a Lisszaboni Szerződés hatálybalépése előtt elfogadott jogi aktusok joghatása mindaddig fennmarad, amíg azokat a Szerződések alapján hatályon kívül nem helyezik, semmisnek nem nyilvánítják, vagy nem módosítják.

               (2)

               Ennek megfelelően a 2008/615/IB határozat 25. cikke alkalmazandó, és a Tanácsnak egyhangúlag kell határoznia arról, hogy a tagállamok végrehajtották-e az említett határozat 6. fejezetének rendelkezéseit.

               (3)

               A 2008/616/IB határozat 20. cikke értelmében a 2008/615/IB határozat 25. cikkének (2) bekezdésében említett határozatok meghozatalára egy kérdőíven alapuló értékelő jelentés alapján kerül sor. A 2008/615/IB határozat 2. fejezete szerinti automatizált adatcsere tekintetében az értékelő jelentésnek értékelő látogatáson és kísérleti adatcserén kell alapulnia.

               (4)

               A 2008/616/IB határozat melléklete 4. fejezetének 1.1. pontja szerint a megfelelő tanácsi munkacsoportok által összeállított kérdőív valamennyi automatizált adatcserére vonatkozik, és amint egy tagállam úgy véli, hogy egy adott adatkategória tekintetében teljesíti az adatcsere előfeltételeit, ki kell töltenie a kérdőívet.

               (5)

               Ciprus kitöltötte az adatvédelemre vonatkozó kérdőívet és a gépjármű-nyilvántartási adatokra vonatkozó kérdőívet.

               (6)

               Ciprus sikeres kísérleti adatcserét hajtott végre Hollandiával.

               (7)

               Értékelő látogatásra került sor Cipruson, és a holland/román értékelő csoport elkészítette a látogatásról szóló jelentést, amelyet továbbított az érintett tanácsi munkacsoportnak.

               (8)

               A gépjármű-nyilvántartási adatokra vonatkozó kérdőív, az értékelő látogatás és a kísérleti adatcsere eredményeit összegző, átfogó értékelő jelentést benyújtották a Tanácsnak,

         ELFOGADTA EZT A HATÁROZATOT:
   1. cikk
   A gépjármű-nyilvántartási adatok automatizált keresése alkalmazásában Ciprus maradéktalanul végrehajtotta a 2008/615/IB határozat 6. fejezetében foglalt, az adatvédelemre vonatkozó általános rendelkezéseket, és e határozat hatálybalépésének napjától jogosult a személyes adatoknak az említett határozat 12. cikke szerinti átvételére és átadására.
   2. cikk
   Ez a határozat az elfogadásának napján lép hatályba.

      Kelt Luxembourgban, 2014. október 21-én.

            a Tanács részéről

            az elnök

         S. GOZI

      (1)  HL L 210., 2008.8.6., 1. o.

      (2)  HL L 210., 2008.8.6., 12. o.


title: 2012/736/EU: A Tanács határozata ( 2012. november 26. ) a Régiók Bizottsága egy belga tagjának és egy belga póttagjának kinevezéséről

text:
               29.11.2012

               HU

               Az Európai Unió Hivatalos Lapja

               L 329/18

         A TANÁCS HATÁROZATA
   (2012. november 26.)
   a Régiók Bizottsága egy belga tagjának és egy belga póttagjának kinevezéséről
   (2012/736/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a belga kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               Charles PICQUÉ hivatali idejének lejártát követően a Régiók Bizottsága egy tagjának helye megüresedett.

               (3)

               Alain HUTCHINSON-nak a Régiók Bizottsága tagjává történő kinevezését követően egy póttag helye megüresedik,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           Alain HUTCHINSON, Membre du Parlement de la Région de Bruxelles-Capitale

                     továbbá

               b)

               póttagként:

                           —

                           Charles PICQUÉ, Ministre-Président du Gouvernement de la Région de Bruxelles-Capitale.

         2. cikk
   Ez a határozat az elfogadásának napján lép hatályba.

      Kelt Brüsszelben, 2012. november 26-án.

            a Tanács részéről

            az elnök

         G. DEMOSTHENOUS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Bizottság határozata ( 2009. december 14.) a 2009/177/EK határozatnak a bizonyos víziállat-betegségekre vonatkozó felszámolási programok, valamint egyes tagállamok, övezetek és területi egységek betegségtől mentes minősítése tekintetében történő módosításáról (az értesítés a C(2009) 9888. számú dokumentummal történt) (EGT-vonatkozású szöveg)

text:
               18.12.2009

               HU

               Az Európai Unió Hivatalos Lapja

               L 336/31

      A BIZOTTSÁG HATÁROZATA

   (2009. december 14.)
   a 2009/177/EK határozatnak a bizonyos víziállat-betegségekre vonatkozó felszámolási programok, valamint egyes tagállamok, övezetek és területi egységek betegségtől mentes minősítése tekintetében történő módosításáról
   (az értesítés a C(2009) 9888. számú dokumentummal történt)
   (EGT-vonatkozású szöveg)
   (2009/975/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 44. cikke (2) bekezdése első albekezdésére és 49. cikke (1) bekezdésére,
   mivel:

               (1)

               A 2006/88/EK tanácsi irányelvnek a felügyeleti és felszámolási programok, valamint a tagállamok, övezetek és területi egységek betegségtől mentes minősítése tekintetében történő végrehajtásáról szóló, 2008. október 31-i 2009/177/EK bizottsági határozat (2) meghatározza azokat a minta formanyomtatványokat, melyeket a tagállamoknak be kell nyújtaniuk felszámolási programok 2006/88/EK irányelv szerinti jóváhagyása céljából, illetve amelyek alapján a betegségtől mentes minősítésnek az említett irányelv szerinti jóváhagyása céljából dokumentumokat kell benyújtaniuk.

               (2)

               A 2009/177/EK határozat I. mellékletének B. része tartalmazza azon tagállamok, övezetek és területi egységek listáját, amelyekre a 2006/88/EK irányelvnek megfelelően jóváhagyott felszámolási programok vonatkoznak. A szóban forgó melléklet C. része tartalmazza az említett irányelv szerint betegségtől mentesnek nyilvánított tagállamok, övezetek és területi egységek listáját.

               (3)

               Dánia benyújtott a Bizottsághoz egy, a pisztrángok vírusos vérfertőzése (VHS) felszámolására irányuló többéves programot a 2009. január 1. és 2013. december 31. közötti időszakra az állat-egészségügyi kiadásokról szóló, 1990. június 26-i 90/424/EGK tanácsi határozatnak (3) megfelelően. Az említett programot a tagállamok által 2009-re és az azt követő évekre benyújtott, egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló éves és többéves programok, valamint az azokhoz nyújtott közösségi pénzügyi hozzájárulás jóváhagyásáról szóló, 2008. november 28-i 2008/897/EK bizottsági határozat (4) hagyta jóvá. A szóban forgó program megfelel a 2009/177/EK határozatban a jóvágyásra megállapított követelményeknek, ezért a 2006/88/EK irányelv 44. cikkének (2) bekezdése szerint jóvá kell hagyni. Ennek megfelelően a program hatálya alá tartozó övezeteket fel kell venni az említett határozat I. mellékletében szereplő jegyzék B. részébe.

               (4)

               A 2009/177/EK határozat 12. cikke biztosítja a 2006/88/EK irányelvtől való eltérést, aminek értelmében a tagállamok nem kötelesek azokat a felszámolási programokat jóváhagyás céljából benyújtani, amelyeket a jóváhagyott VHS-mentes övezet minősítés megszerzése érdekében – bizonyos feltételek mellett – már jóváhagyott a vírusos vérfertőzés (VHS), illetve a fertőző vérképzőszervi elhalás (IHN) halbetegség tekintetében a „mentes övezet” vagy „nem mentes övezetben lévő mentes halgazdaság” minősítés megszerzésére irányuló programok jóváhagyásáról szóló, 2003. augusztus 28-i 2003/634/EK bizottsági határozat (5).

               (5)

               A 2003/634/EK határozat jóváhagyta a Finnország által a jóváhagyott VHS-mentes övezet minősítés megszerzése érdekében benyújtott programot. Finnország nemrégiben nyújtott be jelentést a programról a 2009/177/EK határozatban szereplő követelményekkel összhangban. Ennek megfelelően a program hatálya alá tartozó övezeteket fel kell venni az említett határozat I. melléklete B. részében szereplő jegyzékbe.

               (6)

               Németország benyújtott a Bizottsághoz egy, a koi herpesz vírus (KHV) felszámolására irányuló többéves programot a 90/424/EGK határozatnak megfelelően. A 2008/897/EK határozat jóváhagyta a programot a 2009. január 1. és 2013. december 31. közötti időszakra. A szóban forgó program megfelel a 2009/177/EK határozatban a jóvágyásra megállapított követelményeknek, ezért a 2006/88/EK irányelv 44. cikkének (2) bekezdése szerint jóvá kell hagyni. Ennek megfelelően a program hatálya alá tartozó övezeteket fel kell venni az említett határozat I. mellékletében szereplő jegyzék B. részébe.

               (7)

               A 2009/177/EK határozat I. mellékletének C. részében szereplő listán jelenleg az Egyesült Királyság teljes területét betegségtől mentesnek nyilvánítják a 2006/88/EK irányelvnek megfelelően, a lazacok fertőző vérszegénysége (ISA) tekintetében. Az Egyesült Királyság bejelentette az ISA egy olyan területi egységben való előfordulását, melyet korábban az említett betegségtől mentesnek nyilvánítottak. Ennek megfelelően az ISA tekintetében a szóban forgó tagállamra vonatkozó bejegyzést módosítani kell a 2009/177/EK határozat I. mellékletének C. részében szereplő listán.

               (8)

               Az Egyesült Királyság a közelmúltban benyújtott jóváhagyás céljából egy ISÁ-ra vonatkozó, a Dél-nyugati Shetland-szigetekre alkalmazandó felszámolási programot. A program megfelel a 2009/177/EK határozat követelményeinek. Ennek megfelelően a programot jóvá kell hagyni és a Dél-nyugati Shetland-szigeteket fel kell venni a szóban forgó határozat I. mellékletében szereplő jegyzék C. részébe.

               (9)

               A 2003/634/EK határozat jóváhagyta az Egyesült Királyság által a jóváhagyott VHS-mentes övezet minősítés megszerzése érdekében benyújtott programot. Az Egyesült Királyság a közelmúltban jelentést nyújtott be a programról a 2009/177/EK határozatban megállapított követelményeknek megfelelően a szóban forgó övezetek betegségtől mentessé nyilvánítása érdekében. A jelentés megfelel a 2009/177/EK határozat követelményeinek. Ennek megfelelően az említett övezeteket fel kell venni a szóban forgó határozat I. mellékletének C. részében szereplő jegyzékbe.

               (10)

               Ezenkívül jelenleg Észak-Írország egész partvidéke – Lough Foyle kivételével – a Bonamia ostreae fertőzéstől mentesként szerepel a 2009/177/EK határozat I. mellékletének C. részében. Az Egyesült Királyság a közelmúltban bejelentette a Bonamia ostreae fertőzés Strangforth Loughban, az említett partvidéken való jelenlétét. Strangforth Lough-t ezért törölni kell a betegségmentesnek nyilvánított területek közül a szóban forgó határozat I. mellékletének C. részében szereplő jegyzékben.

               (11)

               A 2009/177/EK határozatot ezért ennek megfelelően módosítani kell.

               (12)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT A HATÁROZATOT:
   1. cikk
   A 2009/177/EK határozat I. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.

      Kelt Brüsszelben, 2009. december 14-én.

            a Bizottság részéről

         Androulla VASSILIOU

            a Bizottság tagja

      (1)  HL L 328., 2006.11.24., 14. o.

      (2)  HL L 63., 2009.3.7., 15. o.

      (3)  HL L 224., 1990.8.18., 19. o.

      (4)  HL L 322., 2008.12.2., 39. o.

      (5)  HL L 220., 2003.9.3., 8. o.

      MELLÉKLET
      Az I. mellékletben a B. és C. rész helyébe a következő szöveg lép:

         „B.   RÉSZ

            Azon tagállamok, övezetek és területi egységek, amelyekre jóváhagyott felszámolási programok vonatkoznak

                     Betegség

                     Tagállam

                     ISO-kód

                     A felszámolási program által érintett terület földrajzi határai (tagállam, övezet vagy területi egység)

                     Pisztrángok vírusos vérfertőzése (VHS)

                     Dánia

                     DK

                     Az alábbi vízgyűjtő területek: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å és Holmsland Klit.

                     Finnország

                     FI

                     Åland tartomány;
                     Uusikaupunki, Pyhäranta és Rauma települések.

                     Pisztrángfélék fertőző vérképzőszervi elhalása (IHN)

                     Koi herpeszvírus betegség (KHV)

                     Németország

                     DE

                     Szászország tartomány

                     Lazacok fertőző vérszegénysége (ISA)

                     Egyesült Királyság

                     UK

                     Dél-nyugati Shetland-szigetek

                        Marteilia refringens-fertőzés

                        Bonamia ostreae-fertőzés

                     Darakór

            C.   RÉSZ

            Betegségtől mentesnek nyilvánított tagállamok, övezetek és területi egységek

                     Betegség

                     Tagállam

                     ISO-kód

                     A betegségtől mentes terület földrajzi határai (tagállam, övezet vagy területi egység)

                     Pisztrángok vírusos vérfertőzése (VHS)

                     Dánia

                     DK

                     Az alábbi vízgyűjtő és part menti területek:

                                 —

                                 Hansted Å

                                 —

                                 Hovmølle Å

                                 —

                                 Grenå

                                 —

                                 Treå

                                 —

                                 Alling Å

                                 —

                                 Kastbjerg

                                 —

                                 Villestrup Å

                                 —

                                 Korup Å

                                 —

                                 Sæby Å

                                 —

                                 Elling Å

                                 —

                                 Uggerby Å

                                 —

                                 Lindenborg Å

                                 —

                                 Øster Å

                                 —

                                 Hasseris Å

                                 —

                                 Binderup Å

                                 —

                                 Vidkær Å

                                 —

                                 Dybvad Å

                                 —

                                 Bjørnsholm Å

                                 —

                                 Trend Å

                                 —

                                 Lerkenfeld Å

                                 —

                                 Vester Å

                                 —

                                 Lønnerup med tilløb

                                 —

                                 Fiskbæk Å

                                 —

                                 Slette Å

                                 —

                                 Bredkær Bæk

                                 —

                                 Vandløb til Kilen

                                 —

                                 Resenkær Å

                                 —

                                 Klostermølle Å

                                 —

                                 Hvidbjerg Å

                                 —

                                 Knidals Å

                                 —

                                 Spang Å

                                 —

                                 Simested Å

                                 —

                                 Skals Å

                                 —

                                 Jordbro Å

                                 —

                                 Fåremølle Å

                                 —

                                 Flynder Å

                                 —

                                 Damhus Å

                                 —

                                 Karup Å

                                 —

                                 Gudenåen

                                 —

                                 Halkær Å

                                 —

                                 Storåen

                                 —

                                 Århus Å

                                 —

                                 Bygholm Å

                                 —

                                 Grejs Å

                                 —

                                 Ørum Å

                     Írország

                     IE

                     A területén található valamennyi szárazföldi és part menti terület, kivéve:

                                 1.

                                 Cape Clear Island

                     Ciprus

                     CY

                     A területén található valamennyi szárazföldi terület

                     Finnország

                     FI

                     A területén található valamennyi szárazföldi és part menti terület, kivéve:

                                 1.

                                 Åland tartomány;

                                 2.

                                 Uusikaupunki, Pyhäranta és Rauma települések.

                     Svédország

                     SE

                     A teljes terület

                     Egyesült Királyság

                     UK

                     Nagy-Britannia, Észak-Írország, Guernsey, a Man-sziget és Jersey valamennyi szárazföldi és part menti területe.

                     Pisztrángfélék fertőző vérképzőszervi elhalása (IHN)

                     Dánia

                     DK

                     A teljes terület

                     Írország

                     IE

                     A teljes terület

                     Ciprus

                     CY

                     A területén található valamennyi szárazföldi terület

                     Finnország

                     FI

                     A teljes terület

                     Svédország

                     SE

                     A teljes terület

                     Egyesült Királyság

                     UK

                     Nagy-Britannia, Észak-Írország, Guernsey, a Man-sziget és Jersey valamennyi szárazföldi és part menti területe.

                     Koi herpeszvírus betegség (KHV)

                     Lazacok fertőző vérszegénysége (ISA)

                     Belgium

                     BE

                     A teljes terület

                     Bulgária

                     BG

                     A teljes terület

                     Cseh Köztársaság

                     CZ

                     A teljes terület

                     Dánia

                     DK

                     A teljes terület

                     Németország

                     DE

                     A teljes terület

                     Észtország

                     EE

                     A teljes terület

                     Írország

                     IE

                     A teljes terület

                     Görögország

                     EL

                     A teljes terület

                     Spanyolország

                     ES

                     A teljes terület

                     Franciaország

                     FR

                     A teljes terület

                     Olaszország

                     IT

                     A teljes terület

                     Ciprus

                     CY

                     A teljes terület

                     Lettország

                     LV

                     A teljes terület

                     Litvánia

                     LT

                     A teljes terület

                     Luxemburg

                     LU

                     A teljes terület

                     Magyarország

                     HU

                     A teljes terület

                     Málta

                     MT

                     A teljes terület

                     Hollandia

                     NL

                     A teljes terület

                     Ausztria

                     AT

                     A teljes terület

                     Lengyelország

                     PL

                     A teljes terület

                     Portugália

                     PT

                     A teljes terület

                     Románia

                     RO

                     A teljes terület

                     Szlovénia

                     SI

                     A teljes terület

                     Szlovákia

                     SK

                     A teljes terület

                     Finnország

                     FI

                     A teljes terület

                     Svédország

                     SE

                     A teljes terület

                     Egyesült Királyság

                     UK

                     Nagy-Britannia, Észak-Írország, Guernsey, a Man-sziget és Jersey valamennyi szárazföldi és part menti területe, a Dél-nyugati Shetland-szigetek kivételével.

                        Marteilia refringens-fertőzés

                     Írország

                     IE

                     A teljes terület

                     Egyesült Királyság

                     UK

                     Nagy-Britannia teljes partvonala.
                     Észak-Írország teljes partvonala.
                     Guernsey és Herm teljes partvonala.
                     Jersey állam part menti területe: a terület a Jersey-szigeten mért legmagasabb vízállás átlagos szintje, illetve a Jersey-szigeten mért legalacsonyabb vízállás átlagos szintjétől három tengeri mérföldre meghúzott képzeletbeli vonal között elterülő, csak dagálykor elárasztott és közvetlen parti terület. A terület a Normann-Breton-öbölben, a La Manche-csatorna déli oldalán helyezkedik el.
                     A Man-sziget teljes partvonala.

                        Bonamia ostreae-fertőzés

                     Írország

                     IE

                     Írország teljes partvonala, kivéve:

                                 1.

                                 Cork Harbour

                                 2.

                                 Galway Bay

                                 3.

                                 Ballinakill Harbour

                                 4.

                                 Clew Bay

                                 5.

                                 Achill Sound

                                 6.

                                 Loughmore, Blacksod Bay

                                 7.

                                 Lough Foyle

                                 8.

                                 Lough Swilly

                     Egyesült Királyság

                     UK

                     Nagy-Britannia teljes partvonala, kivéve:

                                 1.

                                 Cornwall déli partja Lizardtól a Start-fokig;

                                 2.

                                 Dorset, Hampshire és Sussex partjai a Portland Billtől Selsey Bill-ig;

                                 3.

                                 Észak-Kent és Essex part menti területe North Forelandtől Felixstowe-ig;

                                 4.

                                 Délnyugat-Wales part menti területe a Wooltack-foktól St. Govan’s Head-ig, beleértve Milford Haven-t, illetve a Cleddau folyó keleti és nyugati részének árapályos vizeit;

                                 5.

                                 A Loch Sunart vizeit tartalmazó terület, a Maclean’s Nose legészakibb pontjától dél-délkeleti irányban Auliston Pointig meghúzott vonaltól keletre;

                                 6.

                                 A nyugati Loch Tarbertet magában foglaló terület az NR 734 578-nál található Ardpatrick-foktól az NR 752 568-nál található North Dunskeig-öbölig kelet-délkelet irányban meghúzott vonaltól északkeletre.

                           Észak-Írország teljes partvonala, kivéve:

                                 1.

                                 Lough Foyle

                                 2.

                                 Strangford Lough

                           Guernsey, Herm és a Man-sziget teljes partvonala.
                     Jersey állam part menti területe: a terület a Jersey-szigeten mért legmagasabb vízállás átlagos szintje, illetve a Jersey-szigeten mért legalacsonyabb vízállás átlagos szintjétől három tengeri mérföldre meghúzott képzeletbeli vonal között elterülő, csak dagálykor elárasztott és közvetlen parti terület. Az övezet a Normann-Breton-öbölben, a La Manche-csatorna déli oldalán helyezkedik el.

                     Darakór”


title: A Tanács (EU) 2016/815 határozata (2016. május 17.) Horvátországnak az Európai Unióról szóló szerződés K.3. cikke alapján, az Európai Közösségek pénzügyi érdekeinek védelméről szóló egyezményhez, valamint az 1996. szeptember 27-i jegyzőkönyvhöz, az 1996. november 29-i jegyzőkönyvhöz és az 1997. június 19-i második jegyzőkönyvhöz történő csatlakozásáról

text:
               24.5.2016

               HU

               Az Európai Unió Hivatalos Lapja

               L 133/9

         A TANÁCS (EU) 2016/815 HATÁROZATA
   (2016. május 17.)
   Horvátországnak az Európai Unióról szóló szerződés K.3. cikke alapján, az Európai Közösségek pénzügyi érdekeinek védelméről szóló egyezményhez, valamint az 1996. szeptember 27-i jegyzőkönyvhöz, az 1996. november 29-i jegyzőkönyvhöz és az 1997. június 19-i második jegyzőkönyvhöz történő csatlakozásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre,
   tekintettel Horvátország csatlakozási okmányára és különösen annak 3. cikke (4) és (5) bekezdésére,
   tekintettel az Európai Bizottság ajánlására,
   tekintettel az Európai Parlament véleményére (1),
   mivel:

               (1)

               Az Európai Unióról szóló Szerződés K.3. cikke alapján kidolgozott Európai Közösség pénzügyi érdekeinek védelméről szóló egyezmény (2) (a továbbiakban: az egyezmény) 1995. július 26-án került aláírásra és 2002. október 17-én lépett hatályba.

               (2)

               Az egyezményt kiegészítette az Európai Unióról szóló szerződés K.3. cikke alapján, az Európai Közösségek pénzügyi érdekeinek védelméről szóló egyezményhez csatolt jegyzőkönyv (3) (a továbbiakban: az 1996. szeptember 27-i jegyzőkönyv) és az Európai Unióról szóló szerződés K.3. cikke alapján, az Európai Közösségek pénzügyi érdekeinek védelméről szóló egyezménynek az Európai Közösségek Bírósága által előzetes döntéshozatal révén történő értelmezéséről szóló jegyzőkönyv (4) (a továbbiakban: az 1996. november 29-i jegyzőkönyv); mindkét jegyzőkönyv 2002. október 17-én lépett hatályba.

               (3)

               Az egyezményt kiegészítette továbbá az Európai Unióról szóló szerződés K.3. cikke alapján, az Európai Közösségek pénzügyi érdekeinek védelméről szóló egyezményhez csatolt második jegyzőkönyv (5) (a továbbiakban: az 1997. június 19-i második jegyzőkönyv), amely 2009. május 19-én lépett hatályba.

               (4)

               Horvátország csatlakozási okmánya(a továbbiakban: a csatlakozási okmány) 3. cikkének (4) bekezdése úgy rendelkezik, hogy Horvátország csatlakozik a csatlakozási okmány I. mellékletében felsorolt egyezményekhez és jegyzőkönyvekhez. Az említett egyezmények és jegyzőkönyvek tartalmazzák többek közt az egyezményt, az 1996. szeptember 27-i jegyzőkönyvet, az 1996. november 29-i jegyzőkönyvet és az 1997. június 19-i második jegyzőkönyvet. Az egyezmény és a jegyzőkönyvek Horvátország vonatkozásában a Tanács által meghatározott időpontban lépnek hatályba.

               (5)

               A csatlakozási okmány 3. cikkének (5) bekezdésével összhangban a Tanács határoz minden, a csatlakozási okmány I. mellékletében felsorolt, a Horvátországnak az egyezményekhez és jegyzőkönyvekhez történő csatlakozása miatt szükségessé vált kiigazítás elvégezéséről,

         ELFOGADTA EZT A HATÁROZATOT:
   1. cikk
   Az 1996. szeptember 27-i jegyzőkönyv, az 1996. november 29-i jegyzőkönyv és az 1997. június 19-i második jegyzőkönyv Horvátország vonatkozásában az e határozat kihirdetését követő első hónap első napján lép hatályba.
   2. cikk
   Az egyezmény (6), az 1996. szeptember 27-i jegyzőkönyv (7), az 1996. november 29-i jegyzőkönyv (8) és az 1997. június 19-i második jegyzőkönyv (9) horvát nyelvű változata ugyanazon feltételekkel hiteles, mint az egyezmény és az említett jegyzőkönyvek többi nyelvi változatai.
   3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. május 17-én.

            a Tanács részéről

            az elnök

         M.H.P. VAN DAM

      (1)  2016. február 25-i vélemény (a Hivatalos Lapban még nem tették közzé).

      (2)  HL C 316., 1995.11.27., 49. o.

      (3)  HL C 313., 1996.10.23., 2. o.

      (4)  HL C 151., 1997.5.20., 2. o.

      (5)  HL C 221., 1997.7.19., 12. o.

      (6)  Az egyezmény horvát nyelvű verziója a Hivatalos Lap különkiadásában került közzétételre (19. fejezet, 14. kötet, 50. o.).

      (7)  Az egyezmény horvát nyelvű verziója a Hivatalos Lap különkiadásában került közzétételre (19. fejezet, 14. kötet, 73. o.).

      (8)  Az egyezmény horvát nyelvű verziója a Hivatalos Lap különkiadásában került közzétételre (19. fejezet, 14. kötet, 92. o.).

      (9)  Az egyezmény horvát nyelvű verziója a Hivatalos Lap különkiadásában került közzétételre (19. fejezet, 14. kötet, 141. o.).


title: 2008/775/EK,Euratom: A Tanács határozata ( 2008. október 2. ) az Európai Gazdasági és Szociális Bizottság egy bolgár tagjának kinevezéséről

text:
               7.10.2008

               HU

               Az Európai Unió Hivatalos Lapja

               L 266/13

      A TANÁCS HATÁROZATA

   (2008. október 2.)
   az Európai Gazdasági és Szociális Bizottság egy bolgár tagjának kinevezéséről
   (2008/775/EK, Euratom)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 259. cikkére,
   tekintettel az Európai Atomenergia-közösséget létrehozó szerződésre és különösen annak 167. cikkére,
   tekintettel a 2007/3/EK, Euratom határozatra (1),
   tekintettel a bolgár kormány javaslatára,
   tekintettel a Bizottság véleményére,
   mivel Andriana SUKOVA-TOSHEVA lemondását követően az Európai Gazdasági és Szociális Bizottság egy tagjának helye megüresedett,
   A KÖVETKEZŐKÉPPEN HATÁROZOTT:
   1. cikk
   A Tanács Lena ROUSSENOVA-t, a Bulgáriai Munkaadók és Gyáriparosok Szövetségének vezető közgazdászát és programigazgatóját a hivatali idő hátralévő részére, azaz 2010. szeptember 20-ig az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Luxembourgban, 2008. október 2-án.

            a Tanács részéről

            az elnök

         X. BERTRAND

      (1)  HL L 1., 2007.1.4., 6. o.